
        ประกาศองค์การบริหารส่วนตำบลพนมวังก์
      เรื่อง   รับสมัครบุคคลเพื่อสรรหาและเลือกสรรเป็นพนักงานจ้าง
                                                   …………………………………………


ด้วยองค์การบริหารส่วนตำบลพนมวังก์  อำเภอควนขนุน  จังหวัดพัทลุง  จะดำเนินการสรรหาและเลือกสรรบุคคลเป็นพนักงานจ้างตามภารกิจขององค์การบริหารส่วนตำบลพนมวังก์  จำนวน 1 ตำแหน่ง  1 อัตรา  
อาศัยอำนาจตามความในข้อ ๑๘ และข้อ ๑๙ แห่งประกาศคณะกรรมการพนักงานส่วนตำบลจังหวัดพัทลุง  เรื่อง  หลักเกณฑ์และเงื่อนไขเกี่ยวกับพนักงานจ้าง ลงวันที่ ๓๐ มิถุนายน ๒๕๔๗ องค์การบริหารส่วนตำบลพนมวังก์ จึงประกาศรับสมัครบุคคลเพื่อเลือกสรรเป็นพนักงานจ้างขององค์การบริหารส่วนตำบลพนมวังก์  ดังนี้
๑. ตำแหน่งที่รับสมัคร
      ประเภทพนักงานจ้างตามภารกิจ    จำนวน  1  ตำแหน่ง  1  อัตรา  ดังนี้

- ตำแหน่งผู้ดูแลเด็ก(ทักษะ) 
จำนวน   1   อัตรา
๒.  คุณสมบัติและลักษณะต้องห้ามของผู้ซึ่งจะได้รับการจ้างเป็นพนักงานจ้าง


     ผู้ซึ่งจะได้รับการจ้างเป็นพนักงานจ้าง  ต้องมีคุณสมบัติและไม่มีลักษณะต้องห้ามตามหมวด ๑      ข้อ ๔ ของประกาศคณะกรรมการพนักงานส่วนตำบลจังหวัดพัทลุง (ก.อบต.จังหวัดพัทลุง) เรื่อง หลักเกณฑ์และเงื่อนไขเกี่ยวกับพนักงานจ้าง ลงวันที่ ๓๐ มิถุนายน ๒๕๔๗ และจะต้องมีคุณสมบัติทั่วไปและมีคุณสมบัติเฉพาะตำแหน่ง  ดังต่อไปนี้



        ๒.๑ คุณสมบัติทั่วไป



(๑)  มีสัญชาติไทย



(๒)  มีอายุไม่ต่ำกว่าสิบแปดปี  และไม่เกินหกสิบปี



(๓)  ไม่เป็นบุคคลล้มละลาย



(๔)  ไม่เป็นผู้มีกายทุพพลภาพจนไม่สามารถปฏิบัติหน้าที่ได้  ไร้ความสามารถหรือจิต    



     ฟั่นเฟือน  ไม่สมประกอบ  หรือโรคตามที่กำหนดไว้ในประกาศกำหนดโรคที่เป็น



     ลักษณะต้องห้ามเบื้องต้นสำหรับพนักงานส่วนตำบล  ดังนี้




(๔.1) วัณโรคในระยะแพร่กระจายเชื้อ
     



(๔.2) โรคเท้าช้างในระยะที่ปรากฏอาการเป็นที่รังเกียจแก่สังคม
    



(๔.3) โรคติดยาเสพติดให้โทษ
   



(๔.4) โรคพิษสุราเรื้อรัง
  



(๔.5) โรคติดต่อร้ายแรงหรือโรคเรื้อรังที่ปรากฏอาการเด่นชัดหรือรุนแรงและเป็นอุปสรรคต่อการปฏิบัติงานในหน้าที่ตามที่คณะกรรมการกลางพนักงานส่วนตำบลกำหนด
/(5) ไม่เป็นผู้....
   - ๒ –



(๕)  ไม่เป็นผู้ดำรงตำแหน่งทางการเมือง  กรรมการพรรคการเมือง  หรือเจ้าหน้าที่ในพรรค


      การเมือง



(๖)  ไม่เป็นผู้ดำรงตำแหน่งผู้บริหารท้องถิ่น  คณะผู้บริหารท้องถิ่น  สมาชิกสภาท้องถิ่น



(๗)  ไม่เป็นผู้เคยต้องรับโทษจำคุกพิพากษาถึงที่สุด  ให้จำคุกเพราะกระทำความผิดทาง



     อาญา เว้นแต่เป็นโทษสำหรับความผิดที่ได้กระทำโดยประมาทหรือความผิดลหุโทษ



(๘)  ไม่เป็นผู้เคยถูกลงโทษให้ออก  ปลดออก  หรือไล่ออกจากราชการ  รัฐวิสาหกิจ  หรือ  


     หน่วยงานอื่นของรัฐ



(๙) ไม่เป็นข้าราชการหรือลูกจ้างของส่วนราชการ พนักงานหรือลูกจ้างของหน่วยงานอื่น



     ของรัฐ รัฐวิสาหกิจ หรือพนักงานหรือลูกจ้างของราชการส่วนท้องถิ่น



     สำหรับพระภิกษุ สามเณร ทางราชการไม่รับสมัครสอบและไม่อาจให้เข้ารับการเลือกสรรเพื่อเป็นพนักงานจ้างขององค์การบริหารส่วนตำบลพนมวังก์ได้ ทั้งนี้ ตามหนังสือของกรมสารบรรณ คณะรัฐมนตรีฝ่ายบริหาร ที่ นว ๘๙/๒๕๐๑ ลงวันที่ ๒๗ มิถุนายน ๒๕๐๑ และตามความในข้อ ๕ ของคำสั่งมหาเถรสมาคม ลงวันที่ ๑๗  มีนาคม ๒๕๓๘


         ๒.๒ คุณสมบัติเฉพาะสำหรับตำแหน่ง
               ผู้สมัครสอบจะต้องมีคุณสมบัติเฉพาะสำหรับตำแหน่ง  ให้เป็นไปตามรายละเอียด  แนบท้ายประกาศองค์การบริหารส่วนตำบลพนมวังก์  ภาคผนวก  ก

๓. กำหนดวัน  เวลา  และสถานที่รับสมัคร
                    ผู้ประสงค์จะสมัคร ขอและยื่นใบสมัครพร้อมหลักฐานด้วยตนเอง ได้ที่งานการเจ้าหน้าที่ สำนักปลัดองค์การบริหารส่วนตำบลพนมวังก์ ระหว่างวันที่  ๑๐- ๒๑  กุมภาพันธ์  ๒๕๖๖  ในวันและเวลาราชการ

       ๔. เอกสารและหลักฐานที่ใช้สมัคร
(๑)  รูปถ่ายหน้าตรงไม่สวมหมวกและไม่ใส่แว่นตาดำ ขนาด  ๑ นิ้ว จำนวน  ๓ รูป (ถ่ายครั้งเดียวกันไม่เกิน ๖ เดือน)


(๒)  สำเนาวุฒิการศึกษา ใบรายงานผลการศึกษา (Transcrip) และปริญญาบัตรที่ได้รับอนุมัติจากสภามหาวิทยาลัยว่าเป็นผู้สำเร็จการศึกษาเรียบร้อยแล้ว หรือหนังสือรับรองว่าเป็นผู้สำเร็จการศึกษาซึ่งได้รับการรับรองจากสภามหาวิทยาลัยว่าได้สำเร็จการศึกษาแล้ว ที่แสดงว่าผู้สมัครเป็นผู้มีวุฒิการศึกษาตรงตามคุณสมบัติเฉพาะสำหรับตำแหน่งที่สมัครสอบ ก่อนวันปิดสมัคร จำนวน  ๑  ฉบับ   
(๓)  สำเนาทะเบียนบ้าน และสำเนาบัตรประจำตัวประชาชน  อย่างละ ๑ ฉบับ
(๔)  ใบรับรองแพทย์ ที่แสดงว่าไม่เป็นโรคต้องห้ามตามประกาศที่คณะกรรมการพนักงานส่วนตำบลจังหวัดพัทลุงกำหนด (แพทย์ออกให้ไม่เกิน ๑ เดือน)


(๕)  สำเนาหลักฐานเกี่ยวกับการเกณฑ์ทหาร(ถ้ามี)  จำนวน ๑ ชุด


(๖)  สำเนาหลักฐานอื่นๆ เช่น ใบเปลี่ยนชื่อตัว– สกุล  สำเนาทะเบียนสมรส (ถ้ามี) จำนวน ๑  ฉบับ  
                        ให้ผู้สมัครตรวจสอบและรับรองว่าเป็นผู้มีคุณสมบัติทั่วไป และมีคุณสมบัติเฉพาะสำหรับตำแหน่งตรงตามประกาศรับสมัครสอบ หากตรวจสอบภายหลังว่าผู้สมัครสอบรายใดมีคุณสมบัติดังกล่าวไม่ครบถ้วน  องค์การบริหารส่วนตำบลพนมวังก์ จะถือว่าเป็นผู้ขาดคุณสมบัติในการรับสมัครสอบและไม่มีสิทธิได้รับการจ้างและแต่งตั้งเป็นพนักงานจ้าง
/ ๕.ค่าธรรมเนียม...
    - ๓ –


๕.ค่าธรรมเนียมการสมัคร



   ผู้สมัครต้องเสียค่าธรรมเนียมในการสมัครสอบ  ในอัตรา  ๑๐๐ บาท (ค่าธรรมเนียมการสมัคร
จะไม่จ่ายคืนให้ไม่ว่ากรณีใดๆ )
๖.การประกาศรายชื่อผู้มีสิทธิเข้ารับการเลือกสรร และประกาศกำหนด วัน  เวลา  และสถานที่   เข้ารับการเลือกสรร


องค์การบริหารส่วนตำบลพนมวังก์ จะประกาศรายชื่อผู้มีสิทธิเข้ารับการเลือกสรร และประกาศกำหนดวัน เวลา และสถานที่เข้ารับการเลือกสรร ในวันที่ ๒๔ กุมภาพันธ์  ๒๕๖๖  โดยจะปิดประกาศไว้                          ณ  ป้ายประชาสัมพันธ์องค์การบริหารส่วนตำบลพนมวังก์ และทาง www.panomwang.go.th  การตรวจสอบรายชื่อผู้มีสิทธิสอบ/ประกาศกำหนด วัน เวลา และสถานที่สอบ  ให้เป็นหน้าที่ของผู้สมัครจะต้องตรวจสอบรายชื่อด้วยตนเอง หรือสอบถามรายละเอียดเพิ่มเติม ได้ที่องค์การบริหารส่วนตำบลพนมวังก์ โทรศัพท์ ๐- ๗๔๖๗              -๔๕๙๕ ต่อ ๑๔
         ๗.หลักเกณฑ์และวิธีการเลือกสรร


องค์การบริหารส่วนตำบลพนมวังก์  กำหนดหลักเกณฑ์การสรรหาและเลือกสรรบุคคลเป็นพนักงานจ้างโดยยึดหลัก  “สมรรถนะ”  ที่จำเป็นต้องใช้สำหรับการปฏิบัติงานในตำแหน่ง  ซึ่งประกอบด้วย



ก)  ความรู้ของบุคคลในเรื่องต่าง ๆ ที่จำเป็นต่อการปฏิบัติงาน


ข)  ความสามารถหรือทักษะเฉพาะของบุคคลในเรื่องต่าง ๆ ที่จำเป็นต่อการปฏิบัติงาน
     ค)  คุณลักษณะอื่น ๆ ของบุคคลซึ่งจำเป็นหรือเหมาะสมต่อการปฏิบัติงาน
      -รายละเอียดปรากฏตามเอกสาร ผนวก ข

-  หลักเกณฑ์และวิธีการสรรหาและเลือกสรรบุคคลยึดหลักสมรรถนะที่จำเป็นต้องใช้สำหรับการปฏิบัติงานในตำแหน่ง  ประกอบด้วยวิธีการสอบข้อเขียนและการสอบสัมภาษณ์  แบ่งออกเป็น  3  ภาค  คือ


1.  ภาคความรู้ความสามารถทั่วไป  (ภาค  ก)
(จำนวน  100  คะแนน)


2.  ภาคความรู้ความสามารถที่ใช้เฉพาะตำแหน่ง  (ภาค ข)  
(จำนวน  100  คะแนน)


3.  ภาคความเหมาะสมกับตำแหน่ง  (ภาค ค)  
(จำนวน  100  คะแนน)
ทั้งนี้ ผู้สมัครจะต้องผ่านการประเมินสมรรถนะภาคความรู้ความสามารถทั่วไป
และภาคความรู้ความสามารถที่ใช้เฉพาะสำหรับตำแหน่ง ตามเกณฑ์การตัดสินก่อน จึงจะมีสิทธิ์เข้ารับการประเมินสมรรถนะภาคความเหมาะสมกับตำแหน่ง(สัมภาษณ์)
                 ๘.เกณฑ์การตัดสิน

ผู้ที่ถือว่าเป็นผู้ผ่านการเลือกสรรต้องเป็นผู้ที่สอบได้คะแนน แต่ละภาคไม่ต่ำกว่าร้อยละ 60           โดยการดำเนินการจัดเรียงตามลำดับจากผู้สอบได้คะแนนรวมสูงสุดลงมาตามลำดับ ในกรณีที่มีผู้สอบได้คะแนนรวมเท่ากัน ให้ผู้สอบได้คะแนนภาคความเหมาะสมกับตำแหน่ง(ภาค ค)  มากกว่าเป็นผู้อยู่ในลำดับที่สูงกว่า  ถ้าได้คะแนนภาคความเหมาะสมกับตำแหน่ง(ภาค ค)  เท่ากัน ให้ผู้ได้คะแนนภาคความรู้ความสามารถที่ใช้เฉพาะตำแหน่ง(ภาค ข)  มากกว่าเป็นผู้ที่อยู่ในลำดับที่สูงกว่า ถ้ายังคงได้คะแนนเท่ากันให้ผู้ได้รับหมายเลขประจำตัวผู้สมัครก่อนเป็นผู้อยู่ในลำดับที่สูงกว่า ทั้งนี้  ถ้ายังคงได้คะแนนเท่ากันให้ผู้ได้รับหมายเลขประจำตัวผู้สมัครก่อนเป็นผู้อยู่ในลำดับที่สูงกว่า
/๙.การประกาศ...
         - 4 –
       
          ๙.การประกาศรายชื่อผู้ได้รับการเลือกสรร
   องค์การบริหารส่วนตำบลพนมวังก์  จะประกาศรายชื่อผู้ผ่านการเลือกสรรตามลำดับคะแนน       ที่สอบได้ให้ทราบ โดยจะขึ้นบัญชีผู้ผ่านการเลือกสรรเรียงลำดับจากผู้ที่ได้คะแนนสูงสุดมาตามลำดับ                          โดยจะประกาศไว้  ณ  ป้ายประชาสัมพันธ์องค์การบริหารส่วนตำบลพนมวังก์ และทาง www.panomwang.go.th โดยให้เป็นหน้าที่ของผู้สมัครจะต้องตรวจสอบรายชื่อด้วยตนเอง  หรือติดต่อสอบถามได้ที่สำนักปลัด อบต. โทรศัพท์ ๐-๗๔๖๗–๔๕๙๕ ต่อ ๑๔
บัญชีรายชื่อผู้ผ่านการเลือกสรรกำหนดให้มีอายุใช้ได้ไม่เกิน ๑ ปี นับแต่วันที่ประกาศขึ้นบัญชีผ่านการเลือกสรร แต่ถ้ามีการสรรหาและเลือกสรรอย่างเดียวกันนี้อีก และได้ขึ้นบัญชีผู้ผ่านการเลือกสรรใหม่แล้ว           บัญชีผู้ผ่านการเลือกสรรครั้งนี้เป็นอันยกเลิก            
  ๑๐.การสั่งจ้างและแต่งตั้ง 
           ผู้ผ่านการเลือกสรรเป็นพนักงานจ้าง จะได้รับการพิจารณาจ้างตามลำดับที่ในบัญชีรายชื่อผู้ผ่านการเลือกสรร และเป็นผู้มีคุณสมบัติเฉพาะสำหรับตำแหน่งที่คณะกรรมการพนักงานส่วนตำบลจังหวัดพัทลุง(ก.อบต.จังหวัดพัทลุง)กำหนด หากตรวจสอบภายหลังว่าผู้ผ่านการเลือกสรรเป็นผู้ขาดคุณสมบัติหรือคุณสมบัติไม่ตรง             ตามที่กำหนด องค์การบริหารส่วนตำบลพนมวังก์ อาจถอนรายชื่อนั้นออกจากบัญชีผู้ที่ผ่านการเลือกสรรเป็น พนักงานจ้าง โดยองค์การบริหารส่วนตำบลพนมวังก์ จะสั่งจ้างและแต่งตั้งให้เป็นพนักงานจ้างขององค์การบริหาร   ส่วนตำบลพนมวังก์ เมื่อได้รับความเห็นชอบของคณะกรรมการพนักงานส่วนตำบลจังหวัดพัทลุง(ก.อบต.จังหวัดพัทลุง)
จึงประกาศมาให้ทราบโดยทั่วกัน




ประกาศ   ณ   วันที่     ๒  กุมภาพันธ์    พ.ศ. ๒๕๖๖

                     (นายสมชาติ    รักชุม)


      
                                    นายกองค์การบริหารส่วนตำบลพนมวังก์
ผนวก  ก
    รายละเอียดหน้าที่และความรับผิดชอบ   คุณสมบัติเฉพาะสำหรับตำแหน่ง 
      ของตำแหน่งที่รับสมัครบุคคลเข้ารับการสรรหาเป็นพนักงานจ้างขององค์การบริหารส่วนตำบลพนมวังก์ 
   แนบท้ายประกาศองค์การบริหารส่วนตำบลพนมวังก์
 เรื่อง  รับสมัครบุคคลเพื่อสรรหาและเลือกสรรเป็นพนักงานจ้างขององค์การบริหารส่วนตำบลพนมวังก์
    ลงวันที่  ๒  เดือน  กุมภาพันธ์  ๒๕๖๖
  .............................................
     ประเภทพนักงานจ้างตามภารกิจ


ตำแหน่งผู้ดูแลเด็ก(ทักษะ)


       ลักษณะงานและหน้าที่ความรับผิดชอบของตำแหน่ง
   (1) ปฏิบัติงานเกี่ยวกับการจัดประสบการณ์เรียนรู้ และส่งเสริมการเรียนรู้ของผู้เรียนด้วย วิธีการที่หลากหลาย โดยเน้นผู้เรียนเป็นสำคัญ 
                        (2) จัดอบรมสั่งสอนและจัดกิจกรรมเพื่อพัฒนาผู้เรียนให้มีคุณลักษณะที่พึงประสงค์และคุณลักษณะตามวัย

     
       (3) ปฏิบัติงานวิชาการของสถานศึกษา (ศูนย์พัฒนาเด็กเล็ก)

      
       (4) ปฏิบัติงานเกี่ยวกับการจัดระบบการดูแลช่วยเหลือผู้เรียน

      
       (5) ปฏิบัติงานความร่วมมือกับเครือข่ายการพัฒนาเด็กปฐมวัย

        
       (6) ทำนุบำรุง ส่งเสริมศิลปวัฒนธรรม แหล่งเรียนรู้ และภูมิปัญญาท้องถิ่น

       
       (7) ความร่วมมือกับผู้ปกครองและบุคคลในชุมชน เพื่อร่วมกันพัฒนาผู้เรียนตามศักยภาพ

       
       (8) ทำนุบำรุง ส่งเสริมศิลปวัฒนธรรม แหล่งเรียนรู้ และภูมิปัญญาท้องถิ่น

      
       (9) ปฏิบัติงานอื่นตามที่ได้รับมอบหมาย
      

        คุณสมบัติเฉพาะสำหรับตำแหน่ง
                
          จะต้องเป็นผู้มีความรู้ ความสามารถ และทักษะในงานที่จะปฏิบัติไม่ต่ำกว่า 5 ปี และทักษะของบุคคลดังกล่าวจะต้องสามารถพิสูจน์ให้เห็นถึงความมีทักษะของงานนั้น ๆ  โดยมีหนังสือรับรองการทำงานจากนายจ้างหรือหน่วยงานซึ่งระบุถึงลักษณะงานที่ได้ปฏิบัติ และระบุว่า “ได้ปฏิบัติงานหรือเคยปฏิบัติงานเกี่ยวกับการดูแลพัฒนาเด็กปฐมวัย  อายุ 2-5 ปี มาแล้วไม่ต่ำกว่า 5 ปี”

          ระยะเวลาการจ้าง   ไม่เกินคราวละ  4  ปี

          ค่าตอบแทน   ได้รับค่าตอบแทนในอัตราเดือนละ 9,400  บาท
ผนวก  ข
หลักเกณฑ์และวิธีการเลือกสรร
(แนบท้ายประกาศองค์การบริหารส่วนตำบลพนมวังก์ เรื่อง รับสมัครบุคคลเพื่อสรรหาและเลือกสรรเป็นพนักงานจ้าง)  
 ลงวันที่  ๒  เดือน  กุมภาพันธ์  ๒๕๖๖
  ..............................................
พนักงานจ้างตามภารกิจ 
         ตำแหน่งผู้ดูแลเด็ก(ทักษะ)
หลักสูตรและวิธีการประเมินสมรรถนะ  แบ่งออกเป็น  3  ภาค  ดังต่อไปนี้

(1) ภาคความรู้ความสามารถทั่วไป(ภาค ก) (คะแนนเต็ม 100 คะแนน)  โดยวิธีการสอบข้อเขียน (ปรนัย)


ทดสอบความรู้ความสามารถในการคิดหาเหตุผล ความรู้ทั่วไปเกี่ยวกับเหตุการณ์ปัจจุบันด้านการเมือง  เศรษฐกิจและสังคม  ที่เหมาะสมกับความรู้ความสามารถ  และทดสอบความรู้ความสามารถในการใช้ภาษา  โดยการให้สรุปความ  หรือตีความจากข้อความสั้น ๆ หรือบทความ  และให้พิจารณาเลือกใช้ภาษาในรูปแบบต่าง ๆ จากกลุ่มคำ  ประโยคหรือข้อความสั้น ๆ ที่เหมาะสม


        

       (2) ภาคความรู้ความสามารถที่ใช้เฉพาะสำหรับตำแหน่ง(ภาค ข)  (คะแนนเต็ม 100 คะแนน) โดยวิธีการสอบข้อเขียน (ปรนัย) ขอบเขตเนื้อหาที่สอบ

  (1) พระราชบัญญัติระเบียบบริหารราชการแผ่นดิน พ.ศ.2534 และที่แก้ไขเพิ่มเติม

  (2) พระราชบัญญัติระเบียบบริหารงานบุคคลส่วนท้องถิ่น พ.ศ. 2542

  (3) พระราชบัญญัติข้อมูลข่าวสารของทางราชการ พ.ศ. 2540


(4) พระราชบัญญัติสภาตำบลและองค์การบริหารส่วนตำบล พ.ศ.2537 และที่แก้ไขเพิ่มเติม

(5) พระราชกฤษฎีกาว่าด้วยหลักเกณฑ์และวิธีการบริหารกิจการบ้านเมืองที่ดี  พ.ศ. 2546

(6) ระเบียบสำนักนายกรัฐมนตรีว่าด้วยงานสารบรรณ พ.ศ. 2526 และที่แก้ไขเพิ่มเติม


(7) พระราชบัญญัติการศึกษาแห่งชาติ พ.ศ. 2542 และที่แก้ไขเพิ่มเติม

(8) มาตรฐานการดำเนินงานศูนย์พัฒนาเด็กเล็กขององค์กรปกครองส่วนท้องถิ่น


(9) หลักสูตรการศึกษาปฐมวัย พ.ศ. 2546
(10) ความรู้ทั่วไปเกี่ยวกับการศึกษา และระเบียบกฎหมายอื่นที่เกี่ยวข้องกับการปฎิบัติหน้าที่

(3) ภาคความเหมาะสมกับตำแหน่ง(ภาค ค)  (คะแนนเต็ม 100 คะแนน)  ประเมินโดยวิธีการสัมภาษณ์


ประเมินบุคคลเพื่อพิจารณาความเหมาะสมกับตำแหน่งจากประวัติส่วนตัว  ประวัติการศึกษา  ประวัติการทำงาน  พฤติกรรมที่ปรากฏทางอื่นของผู้เข้าสอบสัมภาษณ์  ทั้งนี้  อาจใช้วิธีอื่นใดเพิ่มเติมอีกก็ได้                 เพื่อพิจารณาความเหมาะสมในด้านอื่น ๆ เช่น  ความรู้ที่อาจใช้เป็นประโยชน์ในการปฏิบัติงานในหน้าที่  ความสามารถ  ประสบการณ์  ท่วงทีวาจา  อุปนิสัย  อารมณ์  ทัศนคติ  จริยธรรมและคุณธรรม  การปรับตัวเข้ากับผู้ร่วมงาน  ความคิดริเริ่มสร้างสรรค์  ปฏิภาณไหวพริบและบุคลิกภาพอย่างอื่น  เป็นต้น



     
                      -----------------------------------------------

 ตัวอย่างหนังสือรับรองประสบการณ์
ที่.........../.................





สถานที่............................................................








........................................................................



หนังสือฉบับนี้  ให้ไว้เพื่อรับรองว่า นาย/นาง...........................................................ได้ปฎิบัติงานหรือเคยปฎิบัติงานเกี่ยวกับการทำงานดูแลเด็กปฐมวัยช่วงอายุ ๒-๕ ปี โดยเริ่มปฎิบัติงาน ตั้งแต่วันที่..............................   ถึงวันที่ .........................................................รวมระยะเวลา...........ปี.......................เดือน...........วัน จริง
ให้ไว้    ณ   วันที่.........................................................
   ลงชื่อ............................................





   (...................................................)





     ตำแหน่ง.....................................

